hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
A WooCommerce kereskedők már számlaalapú fizetést is kezdeményezhetnek egy új bővítmény segítségével | FinTechZone
írta EGRI SZILVIA | 2022. 08. 30. | Elektronikus fizetés, Open banking, Összes hír, PSD2
e-commerce | elektronikus kereskedelem | fizetés-kezdeményezési szolgáltatás | nyílt bankolás | PISP | számlaalapú fizetés | Truelayer | WooCommerce
Európa egyik vezető nyílt banki platformja, a Truelayer nemrég elérhetővé tette a “TrueLayer Payments for WooCommerce” bővítményt, amelynek segítségével az e-kereskedelmi platformot használó kis- és középvállalkozások gyorsan és egyszerűen beépíthetik a közvetlen számláról történő fizetési módot webáruházukba. Az ilyen plug & play típusú fizetési megoldások segíthetik az alternatív fizetési módok – köztük a nyílt bankolásra épülő fizetés-kezdeményezési tranzakciók – terjedését a kisebb kereskedők körében is.
Alternatív fizetési megoldások a kereskedelemben
A hagyományos kártyaadatok megadásával történő fizetés mellett évek óta jelennek meg újabb és újabb, alternatív fizetési módok, mint a különféle digitális tárcák (PayPal, Apple Pay, Google Pay), a BNPL (“Vásárolj most fizess később”) szolgáltatók fizetési megoldásai, illetve a számlaalapú fizetési megoldások. Ez utóbbiak közé tartoznak az azonnali fizetési rendszerekre épülő megoldások és a nyílt bankolásra épülő fizetés-kezdeményezés.
A közvetlenül bankszámla terhére történő fizetések terjedése bár erősödik, még messze van attól, hogy megközelítse a kártyás fizetések arányát. A fizetés-kezdeményezési tranzakciók aránya például még a nyílt bankolásban élenjáró Egyesült Királyságban is mindössze 0,2%-át adja a teljes lakossági fizetési forgalomnak az OBIE által immár harmadik alkalommal, idén júniusban publikált riportja, az “Open Banking Impact Report” szerint. Az angol azonnali fizetési rendszeren (Faster Payment System) keresztül kezdeményezett tranzakciók aránya már valamivel jobb képet mutat a maga 16%-ával.
Itthon is egyelőre úgy tűnik, hogy az Azonnali Fizetési Rendszerre épülő megoldásoknak lehet nagyobb tere, különös tekintettel az AFR 2.0 intézkedéscsomag remélt hatására. Részletek a hazai elektronikus fizetési piac átalakulásával, az új fizetési megoldások megjelenésével kapcsolatban 2022. október 12-én a FinTechShow-n.
Részletek az MNB-től az új azonnali fizetési intézkedéscsomaggal kapcsolatban – Exkluzív interjú (1. rész), 2022.08.08.
Továbbfejlődik az azonnali fizetési ökoszisztéma. Újabb részleteket osztott meg az MNB, 2022.03.17.
Milyen változásokra számíthatunk az AFR 2.0 után? Exkluzív interjú dr. Selmeczi-Kovács Zsolttal, 2021.12.16.
Mit ad az új fizetési plugin a kereskedők számára?
A kis- és középvállalkozások számára, akik gyakran nem rendelkeznek külön fejlesztői erőforrással, az új fizetési módok egyszerű integrációja kiemelt fontosságú. Mindamellett, hogy egy új fizetési mód hozzáadása a vele járó megfelelőségi és biztonsági elvárásokkal együtt ijesztőnek tűnhet a számukra, erőforrás hiányában hetekbe, esetenként hónapokba telhet. Mindeközben ezek a vállalkozások potenciális bevételtől eshetnek el, ha nem kínálják a vásárlók kedvenc fizetési módját.
A TrueLayer bővítmény ezt oldja meg, lehetővé téve a WooCommerce webáruházzal rendelkező vállalkozások számára, hogy minimális technikai és fejlesztői erőforrások igényével zökkenőmentesen integrálják weboldalukbra a nyílt bankolásra épülő megoldást, amellyel fizetés-kezdeményezést indíthatnak közvetlenül bankszámla terhére.
A Truelayer fizetési megoldásával a WooCommerce kereskedők olyan számla alapú fizetési módot kínálhatnak vásárlóik számára, amelynél nem kell kártyaadatokat megadniuk, vagy a PayPal fiókjukba, illetve más digitális tárcába bejelentkezniük. Ehelyett ügyfeleik a meglévő mobilbanki szolgáltatásuk biometrikus vagy egyéb hitelesítési megoldását használják a személyazonosságuk megerősítésére és a tranzakciók jóváhagyására, banki szintű biztonság mellett.
Nyílt bankolásra épülő fizetési megoldást vezet be a Wizz Air | 2022.08.16.
A Wizz Air egy fintech céggel, a Trustly-val közösen bevezeti a nyílt bankolásra (open banking) épülő fizetési megoldást, amelynek segítségével az utazók a repülőjegy árát pár kattintással – külön adatok megadása nélkül – közvetlenül a bankszámláról is kifizethetik.
Nyílt forráskódú és bérelhető webáruházak a KKV szolgálatában
A nyílt forráskódú és a bérelhető webáruház rendszereknek köszönhetően ma már lényegesen egyszerűbb egy webáruház indítása. Ezen platformok leveszik az üzemeltetés terhét a vállalkozásokról, a havi díj részeként rendszeresen és automatikusan frissítik megoldásukat és a webáruház testreszabását is támogatják.
A WooCommerce is egy ilyen testreszabható, nyílt forráskódú e-kereskedelmi platform, amely a WordPressre épül. Itthon a legnépszerűbb webáruház megoldás az ekerstat.hu oldalán publikált adatok szerint.
Az egyik első vállalkozás, amely a TrueLayer fizetés-kezdeményezési szolgáltatását használja, a luxusóra-kereskedő BQ Watches.
“WooCommerce-alapú vállalkozásként az új bővítmény ideális volt a számunkra. Alig néhány nap alatt bevezettük és már tesztfizetéseket futtattunk a TrueLayer fizetési megoldásával.”
– nyilatkozta Spencer Dryer, a BQ Watches igazgatója.
A Magyarországon elérhető elektronikus fizetési megoldásokról részletes információk itt érhetők el: “Elektronikus fizetési megoldások kézikönyve“.
[Truelayer] | Címlapfotó forrása: TrueLayer
← Kemény teszt előtt a fintech cégek "A bankokban szoftvert kell építeni, nekik kell kiindulási ponttá válniuk" - Exkluzív interjú →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.